ai4bharat/Pralekha huggingface dataset:
சிறுபான்மையினர் நலன் அமைச்சகம்
ஜம்மு-காஷ்மீரில் அமைதியான செழிப்பான சூழ்நிலையைக் குலைக்க, தீய சக்திகள் தங்கள் மோசமான நோக்கத்தில் வெற்றிபெற அனுமதிக்கப்பட மாட்டா என்று சிறுபான்மை விவகாரங்களுக்கான மத்திய அமைச்சர் திரு முக்தார் அப்பாஸ் நக்வி கூறியுள்ளார்.
பயங்கரவாதம் மற்றும் வன்முறை மூலம் ஜம்மு-காஷ்மீரில் அமைதியான செழிப்பான சூழ்நிலையைக் குலைக்க, தீய சக்திகள், தங்கள் மோசமான நோக்கத்தில் வெற்றிபெற அனுமதிக்கப்பட மாட்டா என்று சிறுபான்மை விவகாரங்களுக்கான மத்திய அமைச்சர் திரு முக்தார் அப்பாஸ் நக்வி கூறியுள்ளார்
இன்று ஜம்மு-காஷ்மீர் புட்காமில் பல்வேறு வளர்ச்சித் திட்டங்களுக்கான அடிக்கல் நாட்டல்/தொடக்க விழாவின் போது பல்வேறு நிகழ்ச்சிகளில் உரையாற்றிய திரு. நக்வி,
அப்பாவி மக்களைக் கொல்லும் கொலைக் குற்றவாளிகள் அகற்றப்படுவார்கள் என்று கூறினார்.
பிரதமர் நரேந்திர மோடி "பரிக்ரமா அரசியலை" "சரியான செயல்திறன்" என்பதாக மாற்றியுள்ளார் என்று திரு. நக்வி கூறினார். ஜம்மு-காஷ்மீர், லடாக் ஆகியவை பயங்கரவாதம் மற்றும் பிரிவினைவாத நோயை ஒழிப்பதன் மூலம் செழிப்பான பாதையில் முன்னேறி வருவதை இது உறுதிப்படுத்தியுள்ளது.
பிரதமர் அலுவலகம்
இந்திய கடலோர காவல்படையின் உதய தினத்தை முன்னிட்டு பிரதமர் வாழ்த்து
இந்திய கடலோரக் காவல்படையின் உதய தினத்தை முன்னிட்டு இந்திய கடலோரக் காவல்படையினருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“இந்திய கடலோரக் காவல்படையின் உதய தினத்தை முன்னிட்டு இந்திய கடலோரக் காவல்படையினருக்கு எனது வாழ்த்துகள். அவர்கள் துணிச்சலாகவும் முழுமுயற்சியுடனும் நமது கடலோர எல்லைப்பகுதிகளை பாதுகாத்து வருகின்றனர்”, என்று பிரதமர் குறிப்பிட்டுள்ளார்.
உள்துறை அமைச்சகம்
மத்திய உள்துறை அமைச்சர் திரு அமித் ஷா இந்திய-நேபாள எல்லையில் உள்ள பீகார் மாநிலம் ஃபதேபூர் சென்று ஆய்வு செய்தார்
மத்திய உள்துறை அமைச்சர் திரு அமித் ஷா இந்திய-நேபாள எல்லையில் உள்ள பீகார் மாநிலம் ஃபதேபூர் சென்று ஆய்வு செய்தார்.
திரு அமித் ஷா, ஃபதேபூர், பெக்டோலா, பெரியா, அம்காச்சி மற்றும் ராணிகஞ்ச் ஆகிய இடங்களின் பிஓபி கட்டிடங்களை திறந்து வைத்து, பணியாளர்களுடன் உரையாடினார். அவர்களுடன் சிற்றுண்டி அருந்திய அவர், புத்தி காளி மாதா கோவிலுக்குச் சென்று பிரார்த்தனை செய்தார்.
நாட்டின் பாதுகாப்பிற்காக எல்லையில் கடினமான சூழ்நிலைகளில் பணிபுரியும் நமது துணிச்சலான பாதுகாப்பு வீரர்களின் வசதிகள் மற்றும் நலன்களை கவனித்துக்கொள்வது நமது பொறுப்பு என்று பிரதமர் நரேந்திர மோடி நம்புவதாக அவர் கூறினார்.
கடந்த எட்டு ஆண்டுகளில், பிரதமர் திரு.நரேந்திர மோடி தலைமையிலான அரசு, எல்லையில் பாதுகாப்புப் படை வீரர்கள் மற்றும் அவர்களது குடும்பத்தினருக்கு குடியிருப்பு வசதிகளை ஏற்படுத்தித் தருவதற்கு உழைத்துள்ளது. ரூ.25 கோடி செலவில் கட்டப்பட்ட அத்தகைய கட்டடங்கள் இன்று திறந்து வைக்கப்பட்டுள்ளதாக அவர் தெரிவித்தார்.
பிரதமராக பதவியேற்ற பிறகு, நவீன உள்கட்டமைப்புகளை உருவாக்குவதன் மூலம் நமது எல்லைகளை பாதுகாக்கும் தீர்மானத்தை திரு மோடி காட்டியுள்ளதாக குறிப்பிட்ட திரு அமித் ஷா, 2008-14 வரை, எல்லை உள்கட்டமைப்புக்கான பட்ஜெட் ரூ.23,700 கோடியாக இருந்தது, அதை 2014-20ல் இருந்து ரூ.44,600 கோடியாக பிரதமர் நரேந்திர மோடி உயர்த்தியுள்ளார் எனக் கூறினார்..
நாட்டில் சட்டம் ஒழுங்கை பராமரிப்பதிலும், பேரிடர்களின் போது நிவாரணம் மற்றும் மீட்புப் பணிகளிலும், நியாயமான தேர்தலை நடத்துவதிலும் நமது பாதுகாப்புப் படைகளுக்கு மிக முக்கியப் பங்கு உள்ளது என்றும், ஆயுதப் படைகளின் தியாகம், அர்ப்பணிப்பை நமது நன்றியுள்ள நாடு என்றும் மறக்காது என்றார்.
எல்லைகளின் பாதுகாப்பிற்கு தொழில்நுட்பத்தைப் பயன்படுத்துவது மிகவும் முக்கியமானது, எல்லைப் பாதுகாப்பு படை மற்றும் பிற பாதுகாப்புப் படைகளின் நல்ல நடைமுறைகளைப் பின்பற்றுவதன் மூலம், இதுபோன்ற தொழில்நுட்பங்களைப் பயன்படுத்துவதை நோக்கி நகர வேண்டும் என அவர் கேட்டுக் கொண்டார்.
முன்னாள் பிரதமர் மறைந்த அடல் பிஹாரி வாஜ்பாய் காலத்திலிருந்தே ஒரே நாடு, ஒரே எல்லைப் பாதுகாப்புப் படை என்ற கொள்கையை இந்திய அரசு ஏற்றுக்கொண்டதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleseDetail.aspx?PRID=1861935
(Visitor Counter : 117
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 138.96 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 78,190; இது கடந்த 575 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 6,906 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,01,966 என அதிகரித்துள்ளது. கடந்த 24 மணி நேரத்தில் 6,317 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.51, இது கடந்த 79 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.58 ஆகும். இது கடந்த 38 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.74 கோடி கொவிட் பரிசோதனைகள் செய்யப்பட்டுள்ளன.
மஹாராஷ்ட்ரா, தில்லி, தெலங்கானா, கர்நாடகா, ஆந்திரப் பிரதேசம் உள்ளிட்ட 12 மாநிலங்களில் கொவிட்-19- ன் உருமாறிய ஒமிக்ரான் தொற்று 213 பேரிடம் கண்டறியப்பட்டது. இவர்களில் 90 பேர் வீடு திரும்பியுள்ளனர்/ குணமடைந்துள்ளனர். தமிழ்நாட்டில் ஒருவருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784070
விவசாயத்துறை அமைச்சகம்
தாவர அடிப்படையிலான உணவுகள் எதிர்காலத் தேவையை நிறைவேற்றுவதில் முக்கியமானது- திரு.தோமர்
தாவரங்கள் அடிப்படையிலான உணவுகள் எதிர்காலத் தேவையை நிறைவேற்றுவதில் முக்கியமானது என்று மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் கூறியுள்ளார். புதுதில்லியில் உணவு கண்காட்சியில் கலந்து கொண்டு பேசிய போது இதனை தெரிவித்தார். தாவரங்கள் அடிப்படையிலான உணவுகள் தேவையை நிறைவேற்றுவதுடன் வேலைவாய்ப்பை உருவாக்கும் என்றும் வேளாண் துறைக்கு ஊக்கம் அளிக்கும் என்றும் அவர் தெரிவித்தார். வேளாண்துறை சவால்களை எதிர்கொள்ளும் வேளையில் தாவரங்கள் அடிப்படையிலான மாற்று உணவு முறை முக்கியமான நடவடிக்கை என்று கூறினார். இதனை நிறைவேற்ற நாம் தயாராக இருந்தால் எதிர்காலத்தில் எந்தவொரு நெருக்கடியையும் நாம் சமாளிக்க முடியும் என்று திரு. நரேந்திர சிங் தோமர் குறிப்பிட்டார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தமிழகத்துக்கு கடந்த 2020-21ம் ஆண்டில் ரூ. 1938.61 லட்சங்களை மீன்வளத்துறை, கால்நடை பராமரிப்பு, பால்வளத்துறை மேம்பாட்டுக்காக மத்திய அரசு நிதியுதவியாக அளித்துள்ளது.
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்சோத்தம் ரூபாலா இன்று எழுத்துபூர்வமாக தாக்கல் செய்தி பதிலில் கூறியதாவது:
மீன்வளம், கால்நடை பராமரிப்பு மற்றும் பால்வளத்துறைகளின் மேம்பாட்டுக்கு மாநிலங்கள் மற்றும் யூனியன் பிரதேசங்களின் முயற்சிகளுக்கு உதவ நாடு முழுவதும் பல திட்டங்களை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சகம் அமல்படுத்துகிறது.
மீன்வளத்துறை மேம்பாட்டுக்கா கடந்த 2020-21ம் ஆண்டில் தமிழகத்துக்கு ரூ. 1938.61 லட்சங்களையும் , நாடு முழுவதும் மொத்தம் ரூ. 61412.10 லட்சங்களையும் மத்திய அரசு வழங்கியுள்ளது.
இதேபோல் மீன்வளம், கால்நடை பராமரிப்பு, பால்வளத்துறை மேம்பாட்டுக்கு கடந்த 3 ஆண்டுகளில் மாநிலங்களுக்கு மத்திய அரசு வழங்கி தொகையை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1777697
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.68 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 11,67,772 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 43,415 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 4,688 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,00,298 என அதிகரித்துள்ளது.
கடந்த 24 மணி நேரத்தில் 4,129 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.38 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,64,377 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862179
பாதுகாப்பு அமைச்சகம்
பிராந்திய பாதுகாப்பு, நிலைத்தன்மை, பாதுகாப்பு திறன்களை அதிகரித்தல் ஆகியவற்றில் ஆப்பிரிக்க நாடுகளுடன் இந்தியா தொடர்ந்து இணைந்து செயல்படும் : பாதுகாப்புத்துறை அமைச்சர் திரு ராஜ்நாத் சிங்
பிராந்தியத்தின் பாதுகாப்பு, நிலைத்தன்மை, பாதுகாப்பு திறன்களை அதிகரித்தல் ஆகியவற்றில் ஆப்பிரிக்க நாடுகளுடன் இந்தியா தொடர்ந்து இணைந்து செயல்படும் என்று பாதுகாப்புத்துறை அமைச்சர் திரு ராஜ்நாத் சிங் கூறியுள்ளார். புனேவில் நடைபெற்ற முதலாவது இந்தியா - ஆப்பிரிக்க ராணுவ தளபதிகள் மாநாட்டில் இன்று  கலந்து கொண்டு பேசிய திரு ராஜ்நாத் சிங் பாதுகாப்பு தொடர்பான அனைத்து அம்சங்களிலும் ஆப்பிரிக்க நாடுகளுக்கு இந்தியா தொடர்ந்து ஆதரவு வழங்கும் என்று கூறினார். ஆப்பிரிக்க நாடுகளின் பாதுகாப்பு படைகளின் திறன்களை மேம்படுத்தவும், அந்த நாடுகளின் பொருளாதார மற்றும் சமூக மேம்பாட்டிற்கு உதவவும் இந்தியா உறுதிபூண்டுள்ளது என்று அவர் தெரிவித்தார்.
தேசத்தின் முன்னேற்றம் என்பது பாதுகாப்பு முழுமையாக உறுதி செய்யப்படும் போது தான் சாத்தியமாகும் என்று அவர் கூறினார். இந்தியாவுக்கும் - ஆப்பிரிக்க நாடுகளுக்கும் இடையில் மேற்கொள்ளப்படும் கூட்டு ராணுவ பயிற்சிகள், தீவிரவாத தடுப்பு, கடல்சார் பாதுகாப்பு உள்ளிட்டவற்றை முக்கியமான அம்சங்களாக கொண்டுள்ளன என்று அவர் குறிப்பிட்டார். பல்வேறு ஆப்பிரிக்க நாடுகளின் பாதுகாப்பு படை பிரதிநிதிகள் அவ்வப்போது இந்தியா வந்து பயிற்சிகளை பெறுவதாகவும் அவர் தெரிவித்தார்.
அண்மைக் காலங்களில் பாதுகாப்பு தளவாடங்களின் ஏற்றுமதியில் இந்தியா முன்னேறி வருவதாக அவர் கூறினார். ஆப்பிரிக்க நாடுகள் தங்களது ராணுவ தளவாட மற்றும் தொழில்நுட்ப தேவைகளை பூர்த்தி செய்து கொள்ள இந்தியாவை பயன்படுத்திக் கொள்ளலாம் என்றும் அமைச்சர் அழைப்பு விடுத்தார்.
ஆப்பிரிக்க நாடுகளின் ராணுவ தளவாட தேவைகளை பூர்த்தி செய்வதில் இந்தியா முக்கிய பங்காற்ற முடியும் என்று அவர் கூறினார். வறுமை ஒழிப்பு, நீடித்த வளர்ச்சியை எட்டுதல், அமைதி மற்றும் நல்லிணக்கத்தை ஊக்குவித்தல், மக்களின் வாழ்க்கைத் தரத்தை மேம்படுத்துதல் ஆகியவற்றில் இந்தியாவும் ஆப்பிரிக்க நாடுகளும் ஒரே இலக்கை கொண்டுள்ளதாக திரு ராஜ்நாத் சிங் தெரிவித்தார்.
இந்த இந்திய ஆப்பிரிக்க ராணுவ தளபதிகள் மற்றும் பிரதிநிதிகள் மாநாட்டில் ராணுவ தலைமை தளபதி ஜெனரல் மனோஜ் பாண்டே மற்றும் 31 ஆப்பிரிக்க நாடுகளை சேர்ந்த ராணுவ தளபதிகள், உயர் அதிகாரிகள் மற்றும் பிரதிநிதிகள் பங்கேற்றனர்.
AD/PLM/MA/KRS
விவசாயத்துறை அமைச்சகம்
ஹைதராபாத்தில் ஒருங்கிணைந்த உயிரியல் கட்டுப்பாட்டு ஆய்வகத்தை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் திறந்து வைத்தார்
தெலங்கானா மாநிலம் ஹைதராபாத்தில் உள்ள தேசியத் தாவர சுகாதார மேலாண்மை நிறுவனத்தில் அமைக்கப்பட்டுள்ள ஒருங்கிணைந்த உயிரியல் கட்டுப்பாட்டு ஆய்வகத்தை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் திறந்து வைத்தார்.
விழாவில் பேசிய அமைச்சர், பூச்சிகளைக் கட்டுப்படுத்த உயிரியல் முறைகளைக் கையாள வேண்டும் என வலியுறுத்தினார். சாகுபடி செலவைக் குறைக்கவும், விவசாயிகளின் வருமானத்தைப் பெருக்கவும், பூச்சிக்கொல்லி மருந்துகளிலில் இருந்து மண் வளத்தைப் பாதுகாக்கவும், பலவிதமானப் பயிர்களைப் பயிரிடுவது அவசியம் என்று குறிப்பிட்டார். ஆய்வகங்களில் கண்டுப்பிடிக்கப்படும் தொழில்நுட்பங்களை விவசாயிகளிடம் கொண்டு செல்வது முக்கியம் என்ற போதிலும், அவை சார்ந்த குறைந்தபட்ச தகவல்களையாவது விவசாயிகள் தெரிந்து கொண்டால் மட்டுமே இந்தப் புதிய தொழில் நுட்பங்களின் பயனை அடைய முடியும் என்று கூறினார்.
வெளிநாட்டு சந்தையில் நம்நாட்டின் தயாரிப்புகளின் அங்கீகாரத்தை தொடர வேண்டுமானால், இயற்கை வேளாண்மையில் உற்பத்தி செய்யப்படும் விவசாய அத்தியாவசியப் பொருட்களின் கழிவுகளில் இருந்து தயாரிக்கப்படும் எந்தவொரு பூச்சிக்கொல்லியும் ஏற்றுமதி செய்யக்கூடாது எனவும் அமைச்சர் திரு நரேந்திர சிங் தோமர் அறிவுறுத்தினார். இந்த நிகழ்ச்சியில், மத்திய வேளாண்துறை செயலாளர் அகுஜா, தெலங்கானா மாநில வேளாண் துறை செயலாளர் திரு ரகுநந்தன் ராவ் உள்ளிட்ட பலர் கலந்துகொண்டனர்.
இந்தப் புதிய ஒருங்கிணைந்த உயிரியல் கட்டுப்பாட்டு ஆய்வகம் அதிநவீன வசதிகளை உள்ளடக்கியது. இந்த ஆய்வகம் அமைந்துள்ள தாவர சுகாதார மேலாண்மை நிறுவனம், நீடித்த வேளாண்மைக்கான பயிற்சிகளையும், சுற்றுச்சூழலுக்கு உகந்த பூச்சிக்கொல்லி மேலாண்மை, உயிரி பூச்சிக்கொல்லிகள், உயிரி உரங்கள் ஆகியவற்றை முன்னிறுத்தும் நடவடிக்கைகளை மேற்கொண்டு வருகிறது. பல்வேறு விதமான பயிர்களில் ஏற்படும் நோய் மேலாண்மை, பூச்சிக்கொல்லிகள் குறித்த பயிற்சி முகாம்களை அளித்து வருகிறது. இந்த முகாம்களில் பல்வேறு மாநிலங்களைச் சேர்ந்த அதிகாரிகள், அறிவியல் வல்லுனர்கள், வேளாண் அறிவியல் நிலையங்கள், இந்திய வேளாண் ஆராய்ச்சி நிறுவனங்கள் மற்றும் வேளாண் பல்கலைக்கழகத்தைச் சேர்ந்த கல்வியாளர்கள், விவசாயிகள், தனியார் நிறுவனங்களைச் சேர்ந்தவர்கள் உள்ளிட்டோர் பங்கேற்று பயனடைந்தனர்.
பிரதமர் அலுவலகம்
மத்தியப் பிரதேசம் உஜ்ஜயினியில் உள்ள ஸ்ரீ மஹாகல் லோக்கில் மஹாகல் லோக் திட்டத்தின் முதல் கட்டத்தை பிரதமர் நாட்டுக்கு அர்ப்பணித்தார்
மத்தியப் பிரதேசத்தின் உஜ்ஜைனியில் உள்ள ஸ்ரீ மஹாகல் லோக்கில் மஹாகல் லோக் திட்டத்தின் முதல் கட்டத்தை பிரதமர் திரு நரேந்திர மோடி இன்று நாட்டுக்கு அர்ப்பணித்தார்.
மஹாகல் கோயிலின் பாரம்பரிய உடையில் பிரதமர் வந்தார். அவர் நந்தி துவாரிலிருந்து மஹாகால் லோக்கிற்கு சென்றார். அவர் உள் கருவறையில் பூஜை மற்றும் ஆரத்தி செய்தார். மந்திரங்கள் முழங்கியபடி பிரதமர் சிறிது நேரம் தியானத்தில் அமர்ந்தார். இந்த முக்கியமான நிகழ்வின் ஆன்மீக விழாவைத் தொடர்ந்து, புனித நந்தியின் சிலைக்கு அருகில் அமர்ந்து, திரு மோடியும் பிரார்த்தனை செய்தார்.
ஸ்ரீ மஹாகல் லோக்கின் திட்டத்தை நாட்டுக்கு அர்ப்பணிக்கும் வகையில் அதற்கான பலகையை பிரதமர் திறந்து வைத்தார். கோவில் துறவிகளை சந்தித்த பிரதமர், அவர்களுடன் சிறிது நேரம் உரையாடினார். பின்னர் மஹாகல் லோக் கோயில் வளாகத்திற்குச் சென்ற பிரதமர், நடைபயணம் மேற்கொண்டு சப்திரிஷி மண்டல், மண்டபம், திரிபுராசுர வத் மற்றும் நவ்கர் ஆகியவற்றைப் பார்வையிட்டார். சிவபுராணத்தில் உள்ள சிருஷ்டிச் செயல், விநாயகரின் பிறப்பு, சதி மற்றும் தக்ஷனின் கதை போன்றவற்றை அடிப்படையாகக் கொண்ட சுவரோவியங்களையும் பிரதமர் நேரில் பார்வையிட்டார். பின்னர் திரு மோடி கலாச்சார நிகழ்ச்சி ஒன்றை கண்டுகளித்தார், மானசரோவரில் மல்காம்ப் நிகழ்ச்சியைக் கண்டார். இதைத் தொடர்ந்து பாரத மாதா கோயிலில் தரிசனம் செய்யப்பட்டது.
பிரதமருடன் மத்தியப் பிரதேச ஆளுநர் திரு மங்குபாய் படேல், மத்தியப் பிரதேச முதலமைச்சர் திரு சிவராஜ் சிங் சவுகான் மற்றும் மத்திய அமைச்சர் திரு ஜோதிர் ஆதித்ய சிந்தியா ஆகியோர் உடனிருந்தனர்.
பிரதமர் அலுவலகம்
உலகக் குத்துச்சண்டை சாம்பியன் பட்ட போட்டியில் வெண்கலப்பதக்கம் வென்றதற்காக ஆகாஷ் குமாருக்குப் பிரதமர் வாழ்த்து தெரிவித்துள்ளார்
உலகக் குத்துச்சண்டை சாம்பியன் பட்ட போட்டியில் வெண்கலப்பதக்கம் வென்றதற்காக ஆகாஷ் குமாருக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டர் செய்தியில் கூறியிருப்பதாவது;
“நல்ல செயல்பாடு ஆகாஷ்! உலகக் குத்துச்சண்டை சாம்பியன் பட்ட போட்டியில் கௌரவமிக்க விருதுபெற்றதற்காக வாழ்த்துக்கள்.
இந்த வெற்றி இளம் குத்துச்சண்டை வீரர்களுக்கு ஊக்கமளிக்கும். உங்களின் எதிர்கால முயற்சிகளுக்கு நல்வாழ்த்துக்கள்”
ரெயில்வே அமைச்சகம்
புதிய இரும்பு தாது கொள்கையை ரயில்வே அமைச்சகம் வெளியிட்டது
இரும்பு தாதுக்களை ஒரு இடத்திலிருந்து மற்றொரு இடத்திற்கு எடுத்து செல்வதற்கான பெட்டிகள் ஒதுக்கீடு மற்றும் போக்குவரத்து ஆகியவற்றின் மேலாண்மைக்கான புதிய இரும்பு தாது கொள்கையை ரயில்வே அமைச்சகம் வெளியிட்டுள்ளது.
வாடிக்கையாளர்களின் தற்கால தேவைகளுக்கேற்றவாறு தயார்படுத்திக் கொள்வதும், இரும்பு தாது போக்குவரத்திற்கான அவர்களின் முழு தேவையையும் பூர்த்தி செய்ய உறுதி பூணுவதும் இந்த கொள்கையின் லட்சியங்களாகும்.
‘இரும்பு தாது கொள்கை 2021’ என்னும் தலைப்பிலான இந்த கொள்கை 2021 பிப்ரவரி 10 முதல் அமலுக்கு வரும். இக்கொள்கையின் சில முக்கிய அம்சங்கள் பின்வருமாறு:பெட்டிகள் ஒதுக்கீடு மற்றும் சரக்கை ஏற்றுதல் ஆகியவற்றில் புதிய மற்றும் பழைய ஆலைகள் ஒரே மாதிரி நடத்தப்படும்.ரயில்களின் மூலம் செய்யப்படும் இரும்பு தாது போக்குவரத்தை அதிகரிக்கும் நோக்கில், இரும்பு தாது போக்குவரத்துக்கான முன்னுரிமை ரயில்வே உள்கட்டமைப்பின் கிடைக்கக்கூடியத் தன்மையை பொருத்தே இருக்கும்.உள்நாட்டு உற்பத்தி நடவடிக்கைகளுக்கு இரும்பு தாது போக்குவரத்தில் முன்னுரிமை அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1689035
----
(Visitor Counter : 146
நிதி அமைச்சகம்
ஸ்டார்ட் அப் நிறுவனங்களும், அவற்றில் முதலீடு செய்பவர்களும் தாக்கல் செய்யும், தேவையான அறிவிக்கைகள் பங்கு ப்ரீமியங்களின் மதிப்பீட்டுக்கு எந்த வகையிலும் ஆய்வுக்கு எடுத்துக் கொள்ளப்படாது
ஸ்டார்ட் அப் நிறுவனங்களும், அவற்றில் முதலீடு செய்பவர்களும் தாக்கல் செய்யும், தேவையான அறிவிக்கைகள் பங்கு ப்ரீமியங்களின் மதிப்பீட்டுக்கு எந்த வகையிலும் ஆய்வுக்கு எடுத்துக் கொள்ளப்படாது. மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று தாக்கல் செய்த 2019-20 ஆம் ஆண்டுக்கான மத்திய பட்ஜெட்டில் இந்த அறிவிப்பு வெளியிடப் பட்டுள்ளது. ஏஞ்சல் டேக்ஸ் எனப்படும், பிரச்சினைக்குத் தீர்வு காணும் வகையில், இந்த அறிவிப்பு அமைந்திருக்கிறது.
ஸ்டார்ட்-அப் நிறுவனங்களின் நிலுவையில் உள்ள மதிப்பீடுகள் குறித்து ஆய்வு செய்து, அவற்றின் குறைகளை நிவர்த்தி செய்வதற்கு நேரடி வரிகளுக்கான மத்திய வாரியம்  மூலம் சிறப்பு நிர்வாக ஏற்பாடுகள் செய்யப்படும்.
ஸ்டார்ட்-அப் நிறுவனங்களில் முதலீடு செய்வதற்காக, குடியிருப்பு வீடுகளை விற்று திரட்டப்படும் முதலீட்டுக்கு, மூலதன ஆதாயத்தில் இருந்து விலக்கு அளிக்கும் வரம்பை 31.3.2021 வரையில் நீட்டிப்பதாகவும், இந்த விலக்கில் சில நிபந்தனைகளை தளர்த்துவதாகவும் நிதியமைச்சர் அறிவித்தார்.
மேற்குறிப்பிட்ட வரிச் சலுகைகள் தவிர, ஸ்டார்ட்-அப் நிறுவனங்களுக்கென பிரத்யேகமான ஒரு தொலைக்காட்சி நிகழ்ச்சியை தூர்தர்ஷன் சேனல்களின் தொகுப்புகளில் தொடங்க உத்தேசிக்கப் பட்டிருப்பதாகவும் நிதியமைச்சர் அறிவித்தார்.
நல்ல வளர்ச்சிக்கான வாய்ப்புள்ள புதிய நிறுவனங்கள் மற்றும் புதிய தொழில்நுட்பம் சார்ந்த துறைகளில் பெரிய உற்பத்தி நிலையங்களை அமைப்பதற்கு, வெளிப்படையான போட்டி ஏலத்தின் மூலமாக வெளிநாட்டு நிறுவனங்களுக்கு அழைப்பு விடுக்கும் ஒரு திட்டத்தை அரசு தொடங்கும். இதன்மூலம் முதலீட்டுடன் இணைந்த வருமான வரி விலக்குகள், வருமான வரி சட்டத்தின் 35 AD பிரிவுகள் மூலம் அளிக்கப்படும். மற்ற மறைமுக வரிச் சலுகைகளும் அளிக்கப்படும்.
.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் தற்போதைய நிலவரம்
இன்றைய நிலவரப்படி, ஐந்து மாநிலங்களில் பண்ணை பறவைகளிலும், பத்து மாநிலங்களில் காகம்/இடம்பெயர்ந்த/காட்டு பறவைகளிலும் பறவை காய்ச்சல் பாதிப்புகள் கண்டறியப்பட்டன.
மேலும், கேரளாவில் உள்ள ஆலப்புழை மாவட்டத்திலும், மகாராஷ்டிராவில் உள்ள நாண்டெட் , சத்தாரா , லத்தூர் , நாக்பூர் , கத்ரிசோலி , மும்பை  மற்றும் பீட்  ஆகிய மாவட்டங்களிலும் பறவைக் காய்ச்சல் பாதிப்புகள் கண்டறியப்பட்டன.
உத்தரப் பிரதேம்  மற்றும் பஞ்சாபிலும்  பறவை காய்ச்சல் பாதிப்புகள் கண்டறியப்பட்டன.
மகாராஷ்டிராவில் பறவைக் காய்ச்சல் பாதிப்புகள் அதிகமுள்ள பர்பானி மாவட்டத்திலும், மும்பையிலுள்ள மத்திய பண்ணை வளர்ச்சி அமைப்பிலும் ஒழிப்புப் பணிகள் நிறைவடைந்து, தூய்மைப்படுத்துதல் நடவடிக்கைகள் மேற்கொள்ளப்பட்டு வருகின்றன.
பாதிப்புகள் உள்ள இதர பகுதிக்ளுக்கு துரித நடவடிக்கை குழுக்கள் அனுப்பப்பட்டு, பண்ணைப் பறவைகளை அழிக்கும் நடவடிக்கைகள் நடைபெற்று வருகின்றன. காகம்/இடம்பெயர்ந்த/காட்டு பறவைகள் பாதிக்கப்பட்ட இதர பகுதிகளில் கண்காணிப்பு நடவடிக்கைகள் தொடர்ந்து நடைபெற்று வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690078
சுகாதாரம் மற்றும் குடும்ப நலத்துறை அமைச்சகம்
இந்தியாவில் கோவிட்-19 பாதித்து குணம் அடைந்தவர்கள் எண்ணிக்கை 10 லட்சத்தைத் தாண்டியது
இந்தியாவில் கோவிட்-19 பாதித்து குணம் அடைந்தவர்கள் எண்ணிக்கை 10 லட்சம் என்ற மைல்கல்லைத் தாண்டியுள்ளது.
டாக்டர்கள், நர்ஸ்கள் மற்றும் முன்களத்தில் நின்று பணியாற்றும் சுகாதார அலுவலர்கள் அர்ப்பணிப்பு உணர்வுடன் கடமையாற்றுவது மற்றும் தன்னலமற்ற தியாகத்தின் பலனாகத் தான் இந்த நிலை எட்டப்பட்டுள்ளது. மத்திய அரசும் மாநில / யூனியன் பிரதேச அரசுகளும் ஒருங்கிணைந்து மேற்கொண்ட கோவிட்-19 நோய்க் கட்டுப்பாட்டு அணுகுமுறைகள் காரணமாக, குணம் அடைபவர்களின் எண்ணிக்கை தொடர்ந்து அதிகரித்துக் கொண்டிருக்கிறது. குணம் அடைந்தவர்கள் எண்ணிக்கை ஜூன் மாதத்தில் ஒரு லட்சத்தைத் தொட்ட நிலையில், இப்போது அது 10 லட்சத்தைக் கடந்துள்ளது.
நோய்க் கட்டுப்பாட்டு நடைமுறை, தீவிர பரிசோதனை மற்றும் முழுமையான அக்கறையுடன் கடைபிடித்த தரநிலைப் படுத்திய சிகிச்சை மேலாண்மை நடைமுறைகள் காரணமாக, தொடர்ந்து ஏழாவது நாளாக தினமும் 30 ஆயிரத்துக்கும் மேற்பட்டோர் குணம் பெற்று வருகின்றனர். ஜூலை முதல் வாரத்தில் தினமும் குணம் அடைவோர் எண்ணிக்கை 15 ஆயிரமாக இருந்தது. கடந்த வாரத்தில் இது தினமும் 35 ஆயிரம் என்ற நிலைக்கு உயர்ந்தது.
கடந்த 24 மணி நேரத்தில் 32,553 பேர் குணமடைந்து வீடு திரும்பியுள்ளனர். இதன் மூலம், இந்த நோயால் பாதித்தவர்களில் குணம் அடைந்தவர்களின் எண்ணிக்கை 10,20,582 ஆக உயர்ந்துள்ளது. கோவிட் பாதித்தவர்களில் குணம் அடைவோரின் விகிதாச்சாரம் 64.44 சதவீதம் என உள்ளது. குணம் அடைந்தவர்கள் மற்றும் கோவிட் பாதித்து சிகிச்சையில் இருப்போர் எண்ணிக்கைக்கு இடையிலான இடைவெளி 4,92,340 ஆக உள்ளது. சிகிச்சையில் இருப்பவர்களின் எண்ணிக்கையைவிட, குணம் அடைந்தவர்கள் எண்ணிக்கை 1.9 மடங்கு அதிகமாக உள்ளது. .
தடையில்லாத சிகிச்சை வசதிகள் கிடைக்கச் செய்வதற்காக, உள்ளூர் அளவில் மருத்துவக் கட்டமைப்பு வசதிகளை மேம்படுத்த மாநில / யூனியன் பிரதேச அரசுகள் பல்வேறு நடவடிக்கைகளை எடுத்துள்ளன. குணம் அடைவோர் எண்ணிக்கையைப் பொருத்த வரையில் தேசிய சராசரியைவிட 16 மாநில / யூனியன் பிரதேசங்களின் சராசரி அதிகமாக உள்ளது என்பதன் மூலம் இதன் வெற்றியை அறிய முடியும்.
மருத்துவமனைக் கட்டமைப்பு வசதிகளை மேம்படுத்துவதுடன், அரசு மற்றும் தனியார் துறையினரின் முயற்சிகளை ஒருங்கிணைத்த காரணத்தால், கோவிட்-19 நோய் பாதிப்பு ஆரம்ப நிலையிலேயே கண்டறியப்பட்டது. அதனால் மரண எண்ணிக்கை குறைவாக உள்ளது. ஆரம்ப நிலையிலேயே கண்டறிந்து, தனிமைப்படுத்துதல் மற்றும் தீவிர பாதிப்பில் உள்ளவர்களுக்கு முன்னுரிமை அடிப்படையில் சிகிச்சை அளித்தல் ஆகிய அம்சங்களில் அதிக கவனம் செலுத்தப்பட்டது. இதனால் நோய்த் தொற்று காரணமாக ஏற்படும் மரண விகிதம் இந்தியாவில் குறைந்தபட்ச அளவாக உள்ளது. உலக அளவில் இந்த சராசரி 4 சதவீதமாக உள்ள நிலையில், இந்தியாவின் சராசரி 2.21 சதவீதமாக இருக்கிறது. 24 மாநில / யூனியன் பிரதேசங்களில் இது தேசிய சராசரியைவிடக் குறைவாக உள்ளது. 8 மாநில / யூனியன் பிரதேசங்களில் இது 1 சதவீதத்திற்கும் குறைவாக இருக்கிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 106.79 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 106.79  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766047
(Visitor Counter : 136
பிரதமர் அலுவலகம்
உத்தரப்பிரதேச மாநிலம் லக்னோவில் உலகளாவிய முதலீட்டாளர்கள் உச்சிமாநாடு 2023-இல் பிரதமரின் உரை
உத்தரப்பிரதேச ஆளுநர் திருமதி ஆனந்தி பென் பட்டேல் அவர்களே, முதலமைச்சர் யோகி ஆதித்யநாத் அவர்களே, துணை முதலமைச்சர்கள் கேஷவ் பிரசாத் அவர்களே, பிரஜேஷ் பதக் அவர்களே, மத்திய பாதுகாப்பு அமைச்சர் திரு ராஜ்நாத் சிங் அவர்களே, பல்வேறு நாடுகளின் பிரதிநிதிகளே, உத்தரப்பிரதேச மாநில அமைச்சர்களே, தொழில்துறை உறுப்பினர்களே, உலகளாவிய உச்சிமாநாட்டில் கலந்து கொண்டுள்ள தாய்மார்களே அன்பர்களே!
உத்தரப்பிரதேச மாநிலம் தனது கலாச்சாரம், வரலாறு மற்றும் பாரம்பரியத்திற்கு பெயர் பெற்றுள்ளது. இந்த மாநிலம் வளர்ச்சி அடைவது மிகவும் கடினம் என்று மக்கள் கூறி வந்தனர். ஆனால் வெறும் ஐந்து- ஆறு ஆண்டுகளிலேயே உத்தரப்பிரதேசம் தனக்கென புதிய அடையாளத்தை உருவாக்கியுள்ளது. தற்போது சிறந்த ஆளுகை, மேம்பட்ட சட்டம் & ஒழுங்கு, அமைதி மற்றும் நிலைத்தன்மைக்கு இந்த மாநிலம் புகழ் பெற்றுள்ளது. உலகளவில் இந்தியா இன்று சிறந்த நிலையில் இருக்கிறது என்றால், இந்தியாவின் வளர்ச்சியை உத்தரப்பிரதேசம் வழிநடத்திச் செல்கிறது.
நண்பர்களே,
உள்கட்டமைப்பிற்கு அரசு இன்று அதிக தொகையை ஒதுக்கி வருவதோடு, ஒவ்வொரு ஆண்டும் இது மேலும் அதிகரிக்கப்பட்டு வருகிறது. சுகாதாரம், கல்வி மற்றும் சமூக உள்கட்டமைப்பில் முதலீடு செய்வதற்கான வாய்ப்புகள் இன்று ஏராளமாக உள்ளன. குறிப்பாக பசுமை வளர்ச்சி பாதையில் இந்தியாவுடன் பயணிக்க உங்களுக்கு அழைப்பு விடுக்கிறேன். இந்த ஆண்டு நிதிநிலை அறிக்கையில் எரிசக்தி மாற்றத்திற்காக மட்டுமே 35,000 கோடி ரூபாய் ஒதுக்கப்பட்டுள்ளது.
இன்று இந்தியாவில் தயாரிக்கப்பட்ட பாதுகாப்பு உபகரணங்களுக்கான தேவை தொடர்ந்து அதிகரித்து வருகிறது. இந்திய ராணுவத்திற்கு உள்நாட்டில் தயாரிக்கப்பட்ட பாதுகாப்பு அமைப்புமுறைகளை அதிகபட்ச எண்ணிக்கையில் வழங்குவதில் நாங்கள் உறுதி பூண்டுள்ளோம். திணை பயிர்கள் குறித்த புதிய பிரச்சாரம் இந்தியாவில் தொடங்கியுள்ளது. இந்த வருடத்தை சர்வதேச திணை பயிர்கள் ஆண்டாக உலகமும் கொண்டாடி வருகிறது. எனவே ஒருபுறம் திணையின் உற்பத்தி குறித்து விவசாயிகளுக்கு ஊக்கமளிப்பதோடு மறுபுறம் அதன் சர்வதேச சந்தையையும் நாங்கள் விரிவுபடுத்துகிறோம்.
உலக நாடுகளின் வளம் இந்தியாவின் செழிப்பை சார்ந்துள்ளது. இந்தப் பயணத்தில் உங்களது பங்களிப்பு மிகவும் முக்கியம். உங்களது கனவை நினைவாக்குவதில் உத்தரப்பிரதேச நிர்வாகமும், அரசும் முழு ஈடுபாடு கொண்டுள்ளது என்பதை இம்மாநிலத்தின் நாடாளுமன்ற உறுப்பினர் என்ற முறையில் உங்களுக்கு உறுதியளிக்கிறேன். முதலீட்டாளர்கள் அனைவரையும் மீண்டும் ஒரு முறை வரவேற்கிறேன்.
மிக்க நன்றி.
பொறுப்புத் துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.